Supertaal - RDF-voer
type: channel
description: Kom praat saam!
items: Totius - Trekkerswee
items: Re: Totius - Trekkerswee

Totius - Trekkerswee
type: item
description: Totius - Trekkerswee Silwer Strale I Dis heuwels, heuwels, heuwels net sover 'n mens se oog kan speur; grasheuwels waar ook riwwe gaan, met enkele stroompies tussendeur. Daar is geen hoë berge nie, want hoog is daar die wêreld self; en luggies waai daar dun en fris, of dit stroom uit die blou gewelf. Die baie dale en klowe wat die hoogland kruis en dwars deursny, bied winterskuiling vir die vee wat anders al te koud sal kry. En as die eerste rypies val trek bosveld toe wat kan, om daar in lekker warrem son hul winterlaers uit te span. Maar somers is dit heerlik op die Rand; dan lê in sonnegewaad die heuwels soos ramme te sluimer-slaap langs strome wat lag en praat. Dan reën die wolke somaar as hul swaar skuif oor die hoë land, en die dak van Transvaal se geute spuit die water weg na alle kant.‹ Dáár in die hoë wildheid met sy huppelende heuwelskoon het jarelank 'n trekker met sy vrou en kind alleen gewoon. II Verlore-klein lê op die Rand hul huisie in die trekkersland; dit is 'n stip net in die wei‹ die rietedak en muurtjies van klei. Daarlanges lê die beestekraal, waar smiddags doodse stilte daal as kalfies, in die son gebraai, die vlieë van hul kop lê waai, so dom-gerus; en bly-ontsteld eers opspring as uit ruie veld die koeie aandraf wat met hul geloei die awendstond vervul. 'n Bietjie verder van die huis, waar mielieblare helder ruis as windgeroer hul sanggeluid hef bo die dowwe velddreun uit, lê laer af, 'n klein vierkant, die rooi geploegde akkerland waaruit die boer by goeie jaar sy mielies, ál sy graan vergaar. 'n Enkele perske, aan die lug gewénd, dra daar sy goudgeel vrug, en bied, gedroog, in wintertyd, 'n skaars-verkrygbre soetigheid. Dit is die plasie wat daar leg, só rustig in die wydte weg‹ 'n koninkrykie op homself waaroor 'n helder hemel welf. III Nou ry 'n ruiter oor die rant. Die bodeur 's oop al as hy kom; net die onderdeur se werwel draai 'n vrouehand by die aanklop om. Sy groet as sy hom binnelaat, en vra hom wat sy wense is: hy moes maar bietj…
creator: Fritz Wuehler
date: 2007-01-19T07:42:29-00:00

Re: Totius - Trekkerswee
type: item
description: Fritz Wuehler pos > Totius - Trekkerswee Baie dankie. Verbasend - dis die hele lange "Trekkerswee" - die hele boek! Inspirasie deels vir Opperman se "Joernaal van Jorik." Gloudina
creator: bouer
date: 2007-01-19T15:24:37-00:00

Re: Totius - Trekkerswee
type: item
description: >> Totius - Trekkerswee Ek hoop iemand het 'n verhandeling geskryf in die afgelope halfeeu oor die gebruik van verkleinwoordjies by Totius, veral in hierdie werk. Hy gebruik verkleinwoordjies werklik op 'n "abnormale" manier in "Trekkerswee." Gloudina
creator: bouer
date: 2007-01-19T16:32:28-00:00